Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 684

3. Elősegíti a nevelt gyermek felkészülését az önálló életre, a családi és társadalmi normák elfogadására és betartására A nevelőszülő legyen képes: — megszerezni az alapvető gazdálkodási és háztartásvezetési ismereteket, — bevonni a nála elhelyezett gyermeket a mindennapi tevékenységekbe, praktikus életvezetési ismereteket nyújtani számára, — példát mutatni a saját családjában keletkező konfliktusok kezelésével és ezt a mintát a gyermekben is tudatosítani, — segíteni a társas kapcsolatok kialakítását a kortársakkal és a gyermek életében szerepet játszó személyekkel, — a társadalomban elfogadott viselkedési szabályokat, normákat közvetíteni a gyermek számára, — modellszerepén keresztül felkészíteni az önálló életvitelre, a családon belüli és a családon kívüli munkavégzésre, munkamegosztásra és kialakítani az ehhez szükséges együttműködési szabályokat, — megszervezni a gyermek és a család napirendjét, a különböző tevékenységek és a pihenés megfelelő egyensúlyának megteremtéséhez, — megvalósítani és átadni a családi élet szervezéséhez szükséges készségeket.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes